**Ministru kabineta noteikumu projekta**

**„Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās”**

**īstenošanas noteikumi”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”” (turpmāk – Projekts) mērķis ir nodrošināt 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – trešā atlases kārta) finansējuma pārdali uz 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.SAM) otro atlases kārtu un 5.5.1.SAM ceturto atlases kārtu, attiecīgi precizējot 5.5.1.SAM ietvaros pieejamo finansējumu, sasniedzamos rādītājus un finansējuma saņēmēju loku.  Ministru kabineta noteikumi stāsies spēkā nākamajā dienā pēc to izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz:   1. Ministru kabineta 2019.gada 13.septembra sēdes protokollēmuma (prot. Nr.41 1.§) „Informatīvais ziņojums „Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020. – 2022.gadam”” (turpmāk –protokollēmums Nr.41) 3.3.3.apakšpunktā noteikto, lai nodrošinātu efektīvāku publisko resursu pārvaldību, Eiropas Savienības struktūrfondu un Kohēzijas fonda (turpmāk – ES fondi) snieguma rezerves finansējums un ES fondu finansējuma atlikumi novirzāmi stratēģiski nozīmīgiem augstas gatavības projektiem, atbrīvojot valsts budžeta fiskālo telpu par vismaz 13 milj. *euro* 2020.gadā, par 16,7 milj. *euro* 2021.gadā un par 116,2 milj. *euro* 2022.gadā, attiecīgajam nozaru ministrijām veicot šādas pārdales: [..] VSIA „Paula Stradiņa klīniskās universitātes slimnīca” Eiropas Reģionālās attīstības fonda (turpmāk –ERAF) projekta valsts budžeta līdzfinansējuma daļas segšanai novirzīt ES fondu finansējumu 29 400 000 *euro,* [..] Kultūras ministrijai novirzot 5.5.1.SAM ERAF finansējumu 16 100 000 *euro*; 2. Ministru kabineta 2019.gada 11.oktobra sēdes protokollēmuma (prot. Nr.47 3.§) „Informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk –protokollēmums Nr.47) 5.3.apakšpunktu, kas paredz Kultūras ministrijai novirzīt uz Izglītības un zinātnes ministrijas pārziņā esošā 8.1.3.SAM otro atlases kārtu 1 512 337 *euro* valsts budžeta virssaistību finansējumu no 5.5.1.SAM trešās atlases kārtas, un 9.2.apakšpunktu, kas paredz ES fondu atbildīgajām iestādēm, kuru pārziņā esošo specifisko atbalsta mērķu/pasākumu finansējuma pārdaļu risinājums atbilstoši informatīvā ziņojuma „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – Informatīvais ziņojums) 1.pielikumam „Snieguma rezerves finansējuma un finansējuma atlikumu novirzīšanas priekšlikumi” paredz izmaiņas Ministru kabineta noteikumos par specifisko atbalsta mērķu vai pasākumu īstenošanu, iespējami īsā laikā sagatavot un noteiktā kārtībā iesniegt apstiprināšanai Ministru kabinetā attiecīgus grozījumus normatīvajos aktos, atbilstoši aktuālajam specifisko atbalsta mērķu vai pasākumu finanšu pārdaļu risinājumam. Centrālajai finanšu un līgumu aģentūrai kā ES fondu sadarbības iestādei nodrošināt, ka iesniegtos projektu iesniegumus pirms apstiprināšanas, kā arī grozījumus līgumos vai vienošanās par projektu īstenošanu, kas saistīti ar šajā punktā minētajām finansējuma pārdalēm, saskaņo ar attiecīgo ES fondu atbildīgo iestādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 27.oktobrī stājās spēkā Ministru kabineta 2017.gada 24.oktobra noteikumi Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi” (turpmāk – Noteikumi Nr.635), nodrošinot iespēju Daugavpils, Jelgavas, Rīgas, Valmieras un Ventspils pilsētai Integrēto teritoriālo investīciju ietvarā īstenot projektus 5.5.1.SAM trešās atlases kārtas ietvaros kultūras un dabas matojuma saglabāšanai, aizsargāšanai un attīstīšanai.  Intervences kodi un būtiskākās attiecināmās izmaksas 5.5.1.SAM ietvaros būvniecībai ir šādas:   |  |  |  | | --- | --- | --- | | Nr. | Intervences koda nosaukums | Attiecināmās izmaksas | | 92. | Publisko tūrisma objektu un vērtību aizsardzība, pilnveidošana un popularizēšana | - jaunas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (satiksmes pārvadu, ielu un ar to saistītās infrastruktūras, gājēju ceļu, gājēju tiltu, labiekārtotu laukumu ar segumu, krasta stiprinājumu, veloceļu, izziņas taku, laipu, kāpņu, apgaismojuma, ārtelpas elementu[[1]](#footnote-1)), būvniecība un ar to saistītās publiskās ārtelpas attīstība;  - esošas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (satiksmes pārvadu, ielu un ar to saistītās infrastruktūras, gājēju ceļu, gājēju tiltu, labiekārtotu laukumu ar segumu, krasta stiprinājumu, laipu, kāpņu, apgaismojuma) atjaunošana, konservācija, pārbūve vai restaurācija un ar to saistītās publiskās ārtelpas attīstība;  - atjaunoto, konservēto, pārbūvēto, restaurēto vai uzbūvēto būvju funkcionalitātes nodrošināšanai nepieciešamo inženiertīklu (tai skaitā ūdensvada, sadzīves kanalizācijas, lietus ūdens kanalizācijas, elektrības, elektronisko sakaru, siltumapgādes, ventilācijas un ugunsdzēsības sistēmas) atjaunošana, pārbūve vai būvniecība;  - ar kultūras un dabas mantojumu (kas vienlaikus var būt arī tūrisma pakalpojumu) saistītās iekštelpu un ārtelpu ekspozīcijas izmaksas, aprīkojuma iegādes, uzstādīšanas un restaurācijas izmaksas;  - izmaksas, kas saistītas ar būves vai tās daļas nodošanu ekspluatācijā;  - būvuzraudzības, autoruzraudzības, arheoloģiskās uzraudzības izmaksas;  - arheoloģiskās izpētes izmaksas;  - telpu aprīkošana un pielāgošana pakalpojumu sniegšanai. | | 94. | Publisko kultūras un mantojuma vērtību aizsardzība, pilnveidošana un popularizēšana | * jaunas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (satiksmes pārvadu, ielu un ar to saistītās infrastruktūras, gājēju ceļu, gājēju tiltu, labiekārtotu laukumu ar segumu, krasta stiprinājumu, veloceļu, izziņas taku, laipu, kāpņu, apgaismojuma, ārtelpas elementu), būvniecība un ar to saistītās publiskās ārtelpas attīstība; * esošas būves, tai skaitā infrastruktūras, kas nodrošina kultūras un dabas mantojuma objekta sasniedzamību un pieejamību (satiksmes pārvadu, ielu un ar to saistītās infrastruktūras, gājēju ceļu, gājēju tiltu, labiekārtotu laukumu ar segumu, krasta stiprinājumu, laipu, kāpņu, apgaismojuma) atjaunošana, konservācija, pārbūve vai restaurācija un ar to saistītās publiskās ārtelpas attīstība;   - atjaunoto, konservēto, pārbūvēto, restaurēto vai uzbūvēto būvju funkcionalitātes nodrošināšanai nepieciešamo inženiertīklu (tai skaitā ūdensvada, sadzīves kanalizācijas, lietus ūdens kanalizācijas, elektrības, elektronisko sakaru, siltumapgādes, ventilācijas un ugunsdzēsības sistēmas) atjaunošana, pārbūve vai būvniecība;  - ar kultūras un dabas mantojumu (kas vienlaikus var būt arī tūrisma pakalpojumu) saistītās iekštelpu un ārtelpu ekspozīcijas izmaksas, aprīkojuma iegādes, uzstādīšanas un restaurācijas izmaksas;  - izmaksas, kas saistītas ar būves vai tās daļas nodošanu ekspluatācijā;   * būvuzraudzības, autoruzraudzības, arheoloģiskās uzraudzības izmaksas; * arheoloģiskās izpētes izmaksas; * telpu aprīkošana un pielāgošana pakalpojumu sniegšanai. |   5.5.1.SAM trešās atlases kārtas ietvaros plānots, ka attiecināmo izmaksu sadalījums starp intervences kodiem paredzams šāds:   |  |  | | --- | --- | | **Intervences kods** | **Virssaistību finansējums *euro*** | | 92. Publisko tūrisma objektu un vērtību aizsardzība, pilnveidošana un popularizēšana | 23 112 051 | | 94. Publisko kultūras un mantojuma vērtību aizsardzība, pilnveidošana un popularizēšana | 2 568 007 |   Noteikumos Nr.635 Rīgas pilsētas pašvaldībai paredzētais ERAF jeb virssaistību finansējums noteikts 2 419 222 *euro* apmērā.  Rīgas pilsētas pašvaldība 2018.gada 7.jūnijā iesniedza Centrālajā finanšu un līgumu aģentūrā projektu Nr.5.5.1.0/18/I/001  „Rīgas Centrāltirgus revitalizācija – kanālmalas infrastruktūras un publiskās ārtelpas sakārtošana” (turpmāk – Centrāltirgus projekts), paredzot investēt ERAF jeb virssaistību finansējumu 2 419 222 *euro* apmērā.  Ņemot vērā to, ka Centrāltirgus projekta īstenošanā identificēti riski, kas būtiski ietekmē Centrāltirgus projekta īstenošanas laika grafiku, tai skaitā, paredzēto būvdarbu veikšanas secību un apjomus, 2019.gada 6.jūnijā  Rīgas dome Centrāltirgus projektu atsauca.  Savukārt, ar Ministru kabineta 2018.gada 11.septembra noteikumiem Nr.577 „Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”” no 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) uz 5.5.1.SAM trešo atlases kārtu tika novirzīts ERAF finansējums 23 192 193 *euro* apmērā, tai skaitā snieguma rezerve 2 451 484 *euro*, kultūras mantojuma atjaunošanai un ar to saistītās infrastruktūras uzlabošanai ar mērķi izveidot nacionālo koncertzāli ar konferenču funkciju Rīgas pilsētā.  Vienlaikus 2019.gadā Finanšu ministrija, izvērtējot iespējas atbrīvot līdzekļus prioritāro pasākumu īstenošanai, attiecīgi palielinot fiskālo telpu, ir apzinājusi ES fondu snieguma rezerves finansējuma un citu neizmantoto finansējuma atlikumu novirzīšanas iespējas valsts budžeta līdzfinansējuma daļas aizstāšanai plānotajos un uzsāktajos ES fondu projektos. Ņemot vērā iespējamās ES fondu atlikumu un snieguma rezerves pārdales, tika pieņemts lēmums ES fondu līdzfinansējumu 29,4 milj. *euro* apmērā novirzīt VSIA „Paula Stradiņa klīniskās universitātes slimnīca” projekta[[2]](#footnote-2) īstenošanai. Pārdalāmais ES fondu finansējums paredzēts VSIA „Paula Stradiņa klīniskās universitātes slimnīca” projekta valsts budžeta līdzfinansējuma atbrīvošanai.  Attiecīgi ar protokollēmuma Nr.41 3.3.3.punktā noteikto Kultūras ministrijai uzdots novirzīt no 5.5.1.SAM uz VSIA „Paula Stradiņa klīniskās universitātes slimnīca” projektu ERAF finansējumu 16 100 000 *euro*.  Informatīvā ziņojuma 1.pielikums „Snieguma rezerves finansējuma un finansējuma atlikumu novirzīšanas priekšlikumi” paredz risinājumus snieguma rezerves finansējuma un finansējuma atlikumu novirzīšanai, balstoties uz ES fondu atbildīgo iestāžu sniegtajiem priekšlikumiem, tai skaitā, paredzot, ka ES fondu atbildīgās iestādes var piedāvāt korekcijas ES fondu finansējuma pārdalēm, kuru rezultātā netiek veiktas pārdales starp prioritārajiem virzieniem vai fondiem.  Atbilstoši Informatīvā ziņojuma 1.pielikumā „Snieguma rezerves finansējuma un finansējuma atlikumu novirzīšanas priekšlikumi” norādītājam, paredzēta šāda 5.5.1.SAM atlikumu novirzīšana:   1. 5.5.1.SAM pirmās atlases kārtas ERAF finansējuma atlikumu 146 038 *euro* apmērā novirzīt uz 5.6.1.SAM; 2. 5.5.1.SAM otrās atlases kārtas ERAF finansējuma atlikumu 64 754 *euro* apmērā novirzīt uz 5.6.1.SAM; 3. 5.5.1.SAM trešās atlases kārtas ERAF finansējumu 16 100 000 *euro* apmērā novirzīt uz VSIA „Paula Stradiņa klīniskās universitātes slimnīca” projektu.   Ņemot vērā to, ka 5.5.1.SAM trešās atlases kārtas ERAF finansējums 16 100 000*euro* apmērā, kas tika paredzēts nacionālās koncertzāles ar konferenču funkciju projekta īstenošanai Rīgā, pārdalīts VSIA „Paula Stradiņa klīniskās universitātes slimnīca” projekta īstenošanai, 5.5.1.SAM ietvaros vairs nav pieejams pietiekams finansējums kultūras mantojuma atjaunošanai un ar to saistītās infrastruktūras uzlabošanai ar mērķi izveidot nacionālo koncertzāli ar konferenču funkciju Rīgas pilsētā projekta īstenošanai, attiecīgi, nacionālās koncertzāles ar konferenču funkciju projekta ieviešanu vairs neietekmē 5.6.1.SAM un 5.5.1.SAM nosacījumi. Ministru kabinetā 2019.gada 5.novembrī izskatīts informatīvais ziņojums „Par nacionālās koncertzāles attīstības projekta izstrādes gaitu un nepieciešamo finansējumu juridisko risinājumu izstrādei” (prot. Nr.51 51.§), kurā piedāvāta turpmākā rīcība nacionālās koncertzāles ar konferenču funkciju projekta īstenošanai Rīgā, neparedzot ERAF finansējuma piesaisti.  Tā kā Centrāltirgus projekta īstenošana tika atsaukta un atbrīvojās ERAF jeb virssaistību finansējums 2 419 222 *euro* apmērā, Informatīvā ziņojuma 4.pielikumā „Eiropas Reģionālās attīstības fonda virssaistību izlietojums ES fondu 2014. – 2020.gada plānošanas periodā, projektu dalījumā, *euro*” kā 5.5.1.SAM ietvaros atbalstāmie projekti ir iekļauts projekts „Dailes teātra skvēra, Brīvības ielā 75 atjaunošana” (virssaistību finansējuma apmērs 1 680 000 *euro*) un projekts „Strēlnieku laukuma skvēra atjaunošana” (virssaistību finansējuma apmērs 739 222 *euro*), kā projektu iesniedzēju norādot Rīgas pilsētas pašvaldību. Papildus ar protokollēmuma Nr.47 5.3.apakšpunktu Kultūras ministrijai noteikts novirzīt uz Izglītības un zinātnes ministrijas pārziņā esošā 8.1.3.SAM otro atlases kārtu 1 512 337 *euro* valsts budžeta virssaistību finansējumu no 5.5.1.SAM trešās atlases kārtas.  Ņemot vērā to, ka 5.5.1.SAM finansējumu paredzēts novirzīt uz citu tematisko mērķi – 8.1.3.SAM, lai mazinātu administratīvo slogu un nebūtu jāierosina papildus grozījumi darbības programmā „Izaugsme un nodarbinātība”, ar protokollēmumu Nr.47 tika pieņemts lēmums uz 8.1.3.SAM pārvirzīt virssaistību finansējumu, aizstājot projekta „Dailes teātra skvēra, Brīvības ielā 75 atjaunošana” (finansējuma apmērs 1 680 000 *euro*) un projekta „Strēlnieku laukuma skvēra atjaunošana” (finansējuma apmērs 739 222 *euro*) īstenošanai paredzēto virssaistību finansējumu 1 512 337 *euro* apmērā ar ERAF finansējumu un saglabājot 906 885 *euro* virssaitību finansējumu.  Ministru kabinetā 11.oktobrī ar protokollēmuma Nr.47 5.3.apakšpunktu ir atbalstīts priekšlikums no 5.5.1.SAM pārdalīt finansējumu 1 779 220 *euro* apmērā (tai skaitā ERAF jeb virssaistību finansējumu 1 512 337 *euro*) uz 8.1.3.SAM otro atlases kārtu profesionālās izglītības kompetences centra „Liepājas Mūzikas, mākslas un dizaina vidusskola” projekta Nr.8.1.3.0/17/I/002 „PIKC Liepājas Mūzikas, mākslas un dizaina vidusskolas profesionālās kultūrizglītības mācību vides modernizēšana” projekta īstenošanai, ņemot vērā to, ka 8.1.3.SAM otrās atlases kārtas ietvaros pieejamais finansējums nav pietiekams (trūkstošais finansējums veido 2 454 220 *euro*), lai nodrošinātu profesionālās izglītības kompetences centra „Liepājas Mūzikas, mākslas un dizaina vidusskola” modernizāciju tādā apmērā, kā tas tika paredzēts izglītības iestādes attīstības un investīciju stratēģijās 2015. – 2020.gadam.  Ņemot vērā iepriekš minēto, Projekts precizē Noteikumus Nr.635:   1. samazina ERAF finansējumu 16 100 000*euro* apmērā, kas tiks novirzīts VSIA „Paula Stradiņa klīniskās universitātes slimnīca” projekta īstenošanai; 2. samazina ERAF finansējumu par 7 092 193 *euro*, tai skaitā snieguma rezervi 2 451 484 *euro,* kas tiks pārdalīts uz5.5.1.SAM ceturto atlases kārtu; 3. samazina ERAF jeb virssaistību finansējumu par 2 419 222 *euro*, attiecīgi, 1 512 337 *euro* novirzot uz 8.1.3.SAM otro atlases kārtu un 906 885 *euro* uz 5.5.1.SAM ceturto atlases kārtu; 4. svītro Rīgu kā 5.5.1.SAM trešās atlases kārtas finansējuma saņēmēju, lai noteiktu Rīgu kā 5.5.1.SAM ceturtās atlases kārtas finansējuma saņēmēju; 5. samazina Noteikumu Nr.635 9.punktā 5.5.1.SAM trešās atlases kārtas ietvaros sasniedzamos rādītājus.   Ar Projektu nepieciešams samazināt rādītāju apjomu, kas tika noteikts kultūras mantojuma atjaunošanai un ar to saistītās infrastruktūras uzlabošanai ar mērķi izveidot nacionālo koncertzāli ar konferenču funkciju Rīgas pilsētā un Centrāltirgus projekta ietvaros šādā apmērā:   |  |  |  |  | | --- | --- | --- | --- | | Pašvaldība | Atbalstīto dabas un kultūras mantojuma objektu skaits | Jaunradīto pakalpojumu skaits atbalstītajos kultūras un dabas mantojuma objektos | Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums, salīdzinot ar 2015.gadu | | Centrāltirgus projekts | 1 | 1 | 30 000 | | Nacionālās koncertzāles ar konferenču funkciju Rīgas pilsētā | 2 | 2 | 30 000 |   Ņemot vērā to, ka ar Ministru kabineta 2016.gada 20.decembra rīkojuma Nr.779 „Par 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu” (turpmāk – MK rīkojums) 1.pielikumu tika noteiktas 5.5.1.SAM pirmās un otrās atlases kārtas ietvaros sasniedzamās iznākuma rādītāju vērtības, kas vairākkārtīgi pārsniedz darbības programmā „Izaugsme un nodarbinātība” noteiktās, kā arī 5.5.1.SAM ceturtās atlases kārtas ietvaros paredzēts noteikt sasniedzamās rādītāju vērtības, ierosinātais uzraudzības rādītāju samazinājums neietekmēs darbības programmā „Izaugsme un nodarbinātība” noteikto 5.5.1.SAM uzraudzības rādītāju vērtību sasniegšanu.  Tomēr, lai nodrošinātu to, ka 5.5.1.SAM ERAF gala finansējums 7 092 193 *euro* un virssaistību finansējums 906 885 *euro*, kas tika paredzēts kultūras un dabas matojuma saglabāšanai Rīgā, tiek investēts atbilstoši sākotnēji plānotajam Rīgas pilsētā, nodrošinot 5.5.1.SAM ietvaros vienmērīgu investīciju pārklājumu visā Latvijas teritorijā, 5.5.1.SAM ceturtās atlases kārtas īstenošanas mērķis ir nodrošināt kultūras mantojuma attīstīšanu un saglabāšanu Rīgas vēsturiskajā centrā.  Tādejādi, uzsākot 5.5.1.SAM ceturto atlases kārtu, iespējams nodrošināt Ministru kabineta noteikumu un vērtēšanas kritēriju izstrādi, kas atbilst Rīgas vēsturiskā centra augstajai konkurētspējai ar starptautiski nozīmīgiem kultūras mantojuma objektiem.  Rīgas vēsturiskais centrs 1997.gadā iekļauts UNESCO Pasaules mantojuma sarakstā. Tāpat Rīgas vēsturiskā centra attīstīšana atbilst Latvijas Nacionālā attīstības plāna 2014. – 2020.gadam mērķim Nr.2, kas paredz stiprināt Latvijas reģionu starptautisko konkurētspēju, palielinot Rīgas kā Ziemeļeiropas metropoles un citu nacionālās nozīmes attīstības centru starptautisko lomu.  Papildus ar Projektu nepieciešams papildināt Noteikumu Nr.635 sadaļu „VI. Valsts atbalsts komercdarbībai un tā saņemšanas nosacījumi”:   1. ievērojot to, ka komercdarbības atbalsts Noteikumu Nr.635 ietvaros tiek sniegts saskaņā ar Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), Projekts papildināts ar punktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr.651/2014 prasības, nosakot, ka atbalsta saņēmējam ir pienākums atmaksāt atbalsta sniedzējam visu projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula 794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr.794/2004, 11.pantā noteikto procentu likmes piemērošanas metodi; 2. ņemot vērā, ka Noteikumi Nr.635 skaidri nenosaka atbalsta piešķiršanas brīdi projektu iesniedzējiem, kam atbalsts tiek sniegts saskaņā ar Komisijas regulu Nr.651/2014, atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā komercdarbības atbalsts ir ticis piešķirts tā saņēmējam. Komisijas regulas Nr.651/2014 2.panta 28.punktā definēta atbalsta piešķiršanas diena, kas ir diena, kad saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu. Ņemot vērā minēto, atbalsta piešķiršanas diena 5.5.1.SAM ietvaros ir diena, kad Centrālā finanšu un līgumu aģentūra ir pieņēmusi lēmumu par projekta iesnieguma apstiprināšanu vai, ja sākotnēji pieņemts lēmums par projekta iesnieguma apstiprināšanu ar nosacījumu, tad atbalsta piešķiršanas diena ir diena, kad Centrālā finanšu un līgumu aģentūra izdevusi atzinumu par lēmumā noteikto nosacījumu izpildi, jeb tas ir brīdis, kad projekta iesniegums tiek apstiprināts un atbalsta saņēmējam ir piešķirtas tiesības saņemt atbalstu.   Projektam nav ietekme uz 5.5.1.SAM trešās atlases kārtas projektu iesniegumu atlasi un finansējuma saņēmējiem, tāpat arī nebūs nepieciešami grozījumi līgumos par projektu īstenošanu, katras pilsētas pašvaldība nodrošina savas pilsētas komisijas projektu iesniegumu atlasi neatkarīgi no citu pilsētu projektu iesniegumu atlasēm.  Papildu nepieciešams veikt šādus grozījumus:   1. Ministru kabineta 2016.gada 19.aprīļa noteikumos Nr.249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – Noteikumi Nr.249) palielinot otrās atlases kārtas ietvaros pieejamo ERAF jeb virssaistību finansējumu par 1 512 337 *euro* ; 2. Ministru kabineta 2015.gada 10.novembra rīkojumā Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – Rīkojums Nr.709), samazinot Rīgas pilsētas pašvaldībai integrēto teritoriālo investīciju ietvaros pieejamo ERAF jeb virssaistību finansējumu un sasniedzamos rādītājus; 3. Ministru kabineta 2016.gada 20.decembra noteikumos Nr.870 „Noteikumi par darbības programmas „Izaugsme un nodarbinātība” 9.3.2.specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu” (turpmāk – Noteikumi Nr.870), palielinot VSIA „Paula Stradiņa klīniskā universitātes slimnīca” ERAF finansējumu 16 100 000 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmā „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” noteikto 5.5.1.SAM indikatīvā mērķa grupa ir pašvaldības, saistīto pakalpojumu sniedzēji (mazie, vidējie komersanti), iedzīvotāji, vietējie un starptautiskie tūristi. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums potenciālajiem finansējuma saņēmējiem. Vērtējot Projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne ES fondu vadībā iesaistītajām institūcijām, jo Projekts paredz 5.5.1.SAM trešās atlases kārtas ERAF finansējuma pārdali uz 5.5.1.SAM ceturto atlases kārtu un 8.1.3.SAM otro atlases kārtu. |
| 3. | Administratīvo izmaksu monetārs novērtējums | Finansējums, no kura tiek segtas ES fondu  administrēšanas izmaksas, ir noteiktas  Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likumā un tam pakārtotajos Ministru kabineta noteikumos. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 51 291 473 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 51 291 473 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 60 342 910 | -4 519 662 | 0 | 0 | 0 |
| 2.1. valsts pamatbudžets |  |  | 60 342 910 | -4 519 662 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | -9 051 437 | 4 519 662 | 0 | 0 | 0 |
| 3.1. valsts pamatbudžets | 0 | 0 | -9 051 437 | 4 519 662 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekts paredz pārdalīt no 5.5.1.SAM:   1. ERAF finansējumu 16 100 000 *euro* VSIA „Paula Stradiņa klīniskās universitātes slimnīca” projekta īstenošanai; 2. ERAF finansējumu 7 092 193 *euro* uz 5.5.1.SAM IV atlases kārtu; 3. ERAF jeb virssaistību finansējums 2 419 222 *euro* attiecīgi sadalot:    1. 1 512 337 *euro* virssaistību finansējumu uz 8.1.3.SAM otro atlases kārtu;    2. 906 885 *euro* virssaistību finansējumu uz 5.5.1.SAM ceturto atlases kārtu.   Ņemot vērā to, ka Projekts paredz ERAF finansējuma pārdali no 5.5.1.SAM trešās atlases kārtas uz 5.5.1.SAM ceturto atlases kārtu un virssaistību finansējuma pārdali uz 8.1.3.SAM otro atlases kārtu un 5.5.1.SAM ceturto atlases kārtu, Projektam ir neitrāla ietekme uz valsts budžetu.  Vienlaikus norādām, ka valsts budžeta finansējuma daļa 4 519 662 *euro* ir atbrīvotais finansējums. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Papildu nepieciešams veikt šādus grozījumus:   1. Rīkojumā Nr.709; 2. Noteikumos Nr.249; 3. Noteikumi Nr.870. |
| 2. | Atbildīgā institūcija | Par Rīkojuma Nr.709 grozījumu projekta izstrādi atbildīgā institūcija – Vides aizsardzības un reģionālās attīstības ministrija.  Par Noteikumu Nr.249 grozījumu projekta izstrādi atbildīgā institūcija – Izglītības un zinātnes ministrija.  Par Noteikumu Nr.870 grozījumu projekta izstrādi atbildīgā institūcija – Veselības ministrija. |
| 3. | Cita informācija | Nav |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Ar Projektu tiks ieviestas prasības no šādiem Eiropas Savienības tiesību aktiem:   * 1. Komisijas regula Nr. 651/2014;   2. Komisijas regula Nr.794/2004. | | 2. | Citas starptautiskās saistības | Projekts šo jomu neskar. | | 3. | Cita informācija | Nav | |
| |  |  |  |  | | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | 1. Komisijas regula Nr.651/2014; 2. Komisijas regula Nr.794/2004. | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību – pantu,  daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | Komisijas regula Nr.651/2014 Vispārēja atsauce | Projekta 6.punkts | Ieviesta pilnībā | Neparedz stingrākas prasības | | Komisijas regulas Nr.794/2004 10. un 11.pants | Projekta 6.punkts | Ieviesta pilnībā | Neparedz stingrākas prasības | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  | | | | Cita informācija | Nav | | | | **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | Projekts šo jomu neskar. | | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Vides aizsardzības un reģionālās attīstības ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krūmiņa 67330319

[Linda.Krumina@km.gov.lv](mailto:Linda.Krumina@km.gov.lv)

1. Atbilstoši Ministru kabineta 2013.gada 30.aprīļa noteikumu Nr.240 „Vispārīgie teritorijas plānošanas, izmantošanas un apbūves noteikumi” nosacījumiem. [↑](#footnote-ref-1)
2. Lielais projekts „Paula Stradiņa klīniskās universitātes slimnīcas jaunās A2 ēkas attīstība” [↑](#footnote-ref-2)